

**Meghívó**

**Részletek a II. Vatikáni Zsinat**

***Sacrosanctum Concilium* kezdetű liturgikus konstitúciójából:**

**8.** A földi liturgiában a mennyeinek előízét élvezzük, és annak a liturgiának leszünk részesei, amelyet a szent városban, Jeruzsálemben ünnepelnek.

**99.** [...] Mindazok pedig, akik a szent zsolozsmát kórusban, illetve közösségben végzik, ezt a rájuk bízott feladatot a lehető legtökéletesebben teljesítsék mind a lélek belső odaadásával, mind pedig a külső magatartás előírásainak megtartásával. Ezenkívül, amennyiben megvalósítható, a zsolozsmát kórusban és közösségben lehetőleg énekeljék.

**100.** A lelkipásztoroknak azon kell lenniük, hogy a jelentősebb imaórákat, elsősorban az esti dicséretet, legalább vasárnapokon és nagyobb ünnepeken a templomban a néppel együtt végezzék. Ajánlatos, hogy a hívek is imádkozzák a szent zsolozsmát, a papokkal együtt vagy maguk között, de akár egyénileg is.

**101. 1.§.** A latin rítus százados hagyománya szerint a klerikusoknak a szent zsolozsmában meg kell maradniuk a latin nyelvnél.

**101. 2.§.** Az illetékes elöljáró megengedheti a népnyelv használatát a kóruson - amennyiben a fordítás jóvá van hagyva - szerzetesnőknek, a tökéletes életre vállalkozó közösségek tagjainak, legyenek azok nem-klerikus férfiak vagy nők.

**112.** Az egyetemes egyháznak ránk hagyományozott zenéje felbecsülhetetlen értékű kincs. Minden más művészi kifejezésmód fölé emelkedik, leginkább azért, mert a szent szövegeket kísérő dallam az ünnepélyes liturgiának szükséges és a teljességhez tartozó része.

**114.** Az egyházi zene és ének kincstárát a legnagyobb gonddal kell megőrizni és felhasználni. Szüntelenül gondot kell fordítani az énekkarokra, főként a székesegyházakban. A püspökök és lelkipásztorok komolyan gondoskodjanak arról, hogy minden énekkel kísért szent cselekményben a hívők közösségének az őt megillető tevékeny részvételre módja legyen [...].

Tisztelt Hölgyem/Uram!

A Keresztény Értelmiségiek Szövetsége Szombathelyi Csoportja és a Nyugat-magyarországi Egyetem Berzsenyi Dániel Pedagógusképző Kar Zenei Tanszéke tisztelettel meghívja Önt

a **2015. május 27-én 17:30-kor**

a Szombathelyi Székesegyházban kezdődő

**tanévzáró ünnepi vesperásra,**

majd a **19 órakor** kezdődő

**énekes szentmisére.**

A megjelenteket köszönti: Dr. Pozsonyiné Falusi Anikó tanszékvezető főiskolai docens és Rétfalvi Balázs szombathelyi KÉSZ elnök.

Bevezetőt mond: Mons. Dr. Pehm László egyházmegyei zeneigazgató.

**A szertartások zenei szolgálatát a Zenei Tanszék egyházzene szakos hallgatói végzik**, amelynek során felhangzanak Cesare de Zachariis, Orlando Lassus, Constanzo Porta és Francisco Guerrero művei.

**Orgonán közreműködik**: Szalai Márton, kántor

**Szoprán**: Visi Katalin, Tóth Klaudia, Hajnal Luca

**Alt**: Bartha Boglárka, Bazsonyi Zsófia, Fazekas Eszter

**Tenor**: Kristály Ildikó, Molnár Zoltán, László Dániel

**Basszus**: Hercz Balázs, Rápli Péter



Keresztény Értelmiségiek Szövetsége

Szombathelyi Csoport



Nyugat-magyarországi Egyetem

Savaria Egyetemi Központ, Zenei Tanszék